Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9614

3. Energia és forgatónyomaték 3.1. Az erő és a nyomatéki kar vektoriális szorzatát általában newton méterrel határozzák meg. A hajlító nyomaték vagy torzíós nyomaték ezen egysége összekeverhető az energia egységével, ami szintén newton-méter. Ha a torziós nyomatékot newton-méter/radianban fejezik ki, az energiával való összefüggés világos, mivel a torziós nyomaték és a szögelfordulás szorzata az energia: /N • m/rad/ • rad = N • m 3.2. Ha vektorok szerepelnek, az energia és a forgatónyomaték közötti megkülönböztetés világos, mivel az erő és a hossz orientációja más a két esetben. Az energia és a torziós nyomaték használatánál ennek a különbségnek az ismerete fontos, s a joule-t sosem szabad torziós nyomatékhoz használni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes